title: 2008/75/ES: Sklep Sveta z dne 21. januarja 2008 o stališču, ki naj ga zavzame Skupnost v okviru Mednarodnega sveta za kavo o imenovanju depozitarja Mednarodnega sporazuma o kavi iz leta 2007

text:
               25.1.2008

               SL

               Uradni list Evropske unije

               L 22/20

      SKLEP SVETA

   z dne 21. januarja 2008
   o stališču, ki naj ga zavzame Skupnost v okviru Mednarodnega sveta za kavo o imenovanju depozitarja Mednarodnega sporazuma o kavi iz leta 2007
   (2008/75/ES)
   SVET EVROPSKE UNIJE JE –
   ob upoštevanju Pogodbe o ustanovitvi Evropske skupnosti in zlasti člena 133(1) do (4) v povezavi z drugim pododstavkom člena 300(2) Pogodbe,
   ob upoštevanju predloga Komisije,
   ob upoštevanju naslednjega:

               (1)

               Mednarodni svet za kavo je na svojem 98. zasedanju z Resolucijo 431 z dne 28. septembra 2007 sprejel besedilo novega Mednarodnega sporazuma za kavo iz leta 2007.

               (2)

               Veljavnost Mednarodnega sporazuma za kavo iz leta 2001 je bila podaljšana za eno leto od 1. oktobra 2007 do 30. septembra 2008 z Resolucijo 432 z dne 28. septembra 2007.

               (3)

               V skladu z določbami člena 2(10) Mednarodnega sporazuma za kavo iz leta 2007 bo prihodnji depozitar Sporazuma imenovan s sklepom Sveta za kavo v skladu z veljavnim Mednarodnim sporazumom za kavo iz leta 2001. Ta sklep se sprejme s konsenzom pred 31. januarjem 2008.

               (4)

               Določitev depozitarja je v interesu Evropske skupnosti.

               (5)

               V zvezi s tem vprašanjem je treba določiti stališče Evropske skupnosti v Mednarodnem svetu za kavo –

         SKLENIL:
   Edini člen
   Stališče Evropske skupnosti v okviru Mednarodnega sveta za kavo je, da bo glasovala za imenovanje Mednarodne organizacije za kavo za depozitarja Mednarodnega sporazuma za kavo iz leta 2007.

      V Bruslju, 21. januarja 2008

            Za Svet

            Predsednik

         I. JARC


title: 2007/45/ES: Sklep Evropske centralne banke z dne 15. decembra 2006 o določitvi ukrepov, potrebnih za prispevek v vrednost akumuliranega lastnega kapitala Evropske centralne banke in za usklajevanje terjatev nacionalnih centralnih bank, ki so enakovredne prenesenim deviznim rezervam (ECB/2006/24)

text:
               31.1.2007

               SL

               Uradni list Evropske unije

               L 24/9

      SKLEP EVROPSKE CENTRALNE BANKE

   z dne 15. decembra 2006
   o določitvi ukrepov, potrebnih za prispevek v vrednost akumuliranega lastnega kapitala Evropske centralne banke in za usklajevanje terjatev nacionalnih centralnih bank, ki so enakovredne prenesenim deviznim rezervam
   (ECB/2006/24)
   (2007/45/ES)
   SVET EVROPSKE CENTRALNE BANKE JE –
   ob upoštevanju Statuta Evropskega sistema centralnih bank in Evropske centralne banke ter zlasti člena 30 Statuta,
   ob upoštevanju naslednjega:

               (1)

               Glede na pristop Bolgarije in Romunije k Evropski uniji ter glede na to, da se bosta njuni centralni banki (NCB) 1. januarja 2007 vključili v Evropski sistemi centralnih bank (ESCB), Sklep ECB/2006/21 z dne 15. decembra 2006 o odstotnih deležih nacionalnih centralnih bank v ključu za vpis kapitala Evropske centralne banke (1) določa z učinkom od 1. januarja 2007 nove ponderje, ki so določeni za vsako NCB, ki bo na 1. januar 2007 članica ESCB, v ključu za vpis povečanega kapitala Evropske centralne banke (ECB) (v nadaljevanju: „ponderji v kapitalskem ključu“ oziroma „kapitalski ključ“).

               (2)

               Posledično je treba terjatve, ki jih je ECB priznala po členu 30.3 Statuta NCB držav članic, ki so sprejele euro (v nadaljevanju: „sodelujoče NCB“) in ki so enakovredne prispevkom deviznih rezerv sodelujočih NCB v ECB (v nadaljevanju: „terjatve“), uskladiti. Tiste sodelujoče NCB, katerih terjatve se zaradi razširitve kapitalskega ključa 1. januarja 2007 povečajo, bi torej morale opraviti kompenzacijski prenos na ECB, ECB pa bi morala opraviti kompenzacijski prenos na tiste sodelujoče NCB, katerih terjatve se zaradi te razširitve zmanjšajo.

               (3)

               Z učinkom od 1. januarja 2007 bo najvišja možna meja zneska deviznih rezerv, ki se lahko prenesejo na ECB, enaka 57 606 524 025,77 EUR.

               (4)

               V skladu s splošnimi načeli poštenosti, enake obravnave in varstva upravičenih pričakovanj, ki so podlaga Statuta, bi morale tiste NCB, katerih sorazmerni delež v vrednosti akumuliranega lastniškega kapitala ECB se poveča zaradi zgoraj navedenih uskladitev, tudi opraviti kompenzacijski prenos na tiste sodelujoče NCB, katerih relativni delež se zmanjša.

               (5)

               Ponderji v kapitalskem ključu za vsako sodelujočo NCB do 31. decembra 2006 in tisti z učinkom od 1. januarja 2007 bi morali biti izraženi kot odstotek celotnega kapitala ECB, vpisanega s strani vseh sodelujočih NCB, za izračun uskladitve vrednosti deleža vsake sodelujoče NCB v vrednosti akumuliranega lastnega kapitala ECB.

               (6)

               Zato je treba sprejeti nov sklep ECB, ki bo razveljavil Sklep ECB/2003/21 z dne 18. decembra 2003 o določitvi ukrepov, potrebnih za prispevek v rezerve in rezervacije Evropske centralne banke ter za usklajevanje terjatev nacionalnih centralnih bank, ki so enakovredne prenesenim sredstvom deviznih rezerv (2), in Sklep ECB/2004/8 z dne 22. aprila 2004 o določitvi ukrepov, potrebnih za prispevek v vrednost akumuliranega lastnega kapitala Evropske centralne banke, za usklajevanje terjatev nacionalnih centralnih bank, ki so enakovredne prenesenim sredstvom deviznih rezerv, ter za sorodne finančne zadeve (3).

               (7)

               Na podlagi člena 1 Odločbe Sveta 2006/495/ES z dne 11. julija 2006 v skladu s členom 122(2) Pogodbe o uvedbi enotne valute v Sloveniji 1. januarja 2007 (4) se odstopanje v korist Slovenije v skladu s členom 4 Akta o pristopu iz leta 2003 (5) razveljavi z učinkom od 1. januarja 2007 –

         SKLENIL:
   Člen 1
   Opredelitve
   V tem sklepu:

               (a)

               „vrednost akumuliranega lastnega kapitala“ pomeni vsoto rezerv, računov vrednotenja in rezervam enakovrednih rezervacij ECB, kakor jih izračuna ECB po stanju na 31. december 2006. Rezerve in rezervam enakovredne rezervacije ECB vključujejo, brez omejitev na splošni pomen „vrednosti akumuliranega lastniškega kapitala“, splošni rezervni sklad in rezervacije, ki so enakovredne rezervam za tveganja deviznega tečaja, obrestne mere in cene zlata;

               (b)

               „datum prenosa“ pomeni drugi delovni dan po tem, ko Svet ECB odobri finančna poročila ECB za poslovno leto 2006;

               (c)

               „prihodek ECB iz naslova eurobankovcev“ ima isti pomen kot izraz „prihodek ECB iz naslova eurobankovcev v obtoku“, kot je opredeljen v členu 1(d) Sklepa ECB/2005/11 z dne 17. novembra 2005 o razdelitvi prihodka Evropske centralne banke iz naslova eurobankovcev v obtoku med nacionalne centralne banke sodelujočih držav članic (6).

         Člen 2
   Prispevek v rezerve in rezervacije ECB
   1.   Če se delež sodelujoče NCB v vrednosti akumuliranega lastnega kapitala zaradi povečanja njenega ponderja v kapitalskem ključu z učinkom od 1. januarja 2007 poveča, ta sodelujoča NCB na datum prenosa prenese na ECB znesek, določen v skladu z odstavkom 3.
   2.   Če se delež sodelujoče NCB v vrednosti akumuliranega lastnega kapitala zaradi zmanjšanja njenega ponderja v kapitalskem ključu z učinkom od 1. januarja 2007 zmanjša, ta sodelujoča NCB na datum prenosa prejme od ECB znesek, določen v skladu z odstavkom 3.
   3.   ECB do vključno dne, ko Svet ECB odobri finančna poročila ECB za poslovno leto 2006, izračuna in vsaki sodelujoči NCB potrdi bodisi znesek, ki naj ga ta NCB prenese na ECB, kadar se uporablja odstavek 1, bodisi znesek, ki ga ta NCB prejme od ECB, kadar se uporablja odstavek 2. Ob upoštevanju zaokroževanja se vsak preneseni ali prejeti znesek izračuna tako, da se vrednost akumuliranega lastnega kapitala pomnoži z absolutno razliko med ponderjem v kapitalskem ključu za vsako sodelujočo NCB na 31. december 2006 in njenim ponderjem v kapitalskem ključu z učinkom od 1. januarja 2007, rezultat pa se deli s 100.
   4.   Vsak znesek, opisan v odstavku 3, zapade v eurih dne 1. januarja 2007, vendar se dejansko prenese na datum prenosa.
   5.   Na datum prenosa sodelujoča NCB ali ECB, ki mora prenesti znesek iz odstavka 1 ali odstavka 2, ločeno prenese tudi obresti, ki se v obdobju od 1. januarja 2007 do datuma prenosa natečejo od posameznih zneskov, ki jih dolguje ta sodelujoča NCB oziroma ECB. Prenosniki in prejemniki teh obresti so isti kakor prenosniki in prejemniki zneskov, od katerih se obresti natečejo.
   6.   Če je vrednost akumuliranega lastnega kapitala nižja od nič, se zneski, ki jih je treba prenesti ali prejeti na podlagi odstavka 3 in odstavka 5, poravnajo v nasprotnih smereh od smeri, ki so navedene v odstavku 3 in odstavku 5.
   Člen 3
   Uskladitev terjatev, ki so enakovredne prenesenim deviznim rezervam
   1.   Glede na to, da bo uskladitev terjatev, ki so enakovredne prenesenim deviznim rezervam, za Banko Slovenije urejena s Sklepom ECB/2006/30 z dne 30. decembra 2006 o vplačilu kapitala, prenosu deviznih rezerv ter prispevku v rezerve in rezervacije Evropske centralne banke s strani Banke Slovenije (7), ureja ta člen uskladitev terjatev, ki so enakovredne deviznim rezervam, prenesenim s strani drugih sodelujočih NCB.
   2.   Terjatve sodelujočih NCB se uskladijo z učinkom od 1. januarja 2007 v skladu z njihovimi usklajenimi ponderji v kapitalskem ključu. Vrednost terjatev sodelujočih NCB z učinkom od 1. januarja 2007 je navedena v tretjem stolpcu preglednice v prilogi k temu sklepu.
   3.   Šteje se, da vsaka sodelujoča NCB na podlagi te določbe in brez nadaljnjih formalnosti ali dejanj 1. januarja 2007 prenese ali prejme absolutno vrednost terjatve (v eurih), ki je navedena poleg njenega imena v četrtem stolpcu preglednice v prilogi k temu sklepu, pri čemer se „-“ nanaša na terjatev, ki jo sodelujoča NCB prenese na ECB, in „+“ na terjatev, ki jo ECB prenese na sodelujočo NCB.
   4.   Na prvi delovni dan transevropskega sistema bruto poravnave v realnem času (TARGET) po 1. januarju 2007 vsaka sodelujoča NCB bodisi prenese bodisi prejme absolutno vrednost zneska (v eurih), ki je naveden poleg njenega imena v četrtem stolpcu preglednice v prilogi k temu sklepu, pri čemer se „+“ nanaša na znesek, ki ga sodelujoča NCB prenese na ECB, in „-“ na znesek, ki ga ECB prenese na sodelujočo NCB.
   5.   Na prvi delovni dan sistema TARGET po 1. januarju 2007 ECB in sodelujoče NCB, ki so zavezane prenesti zneske iz odstavka 4, ločeno prenesejo tudi obresti, ki se v obdobju od 1. januarja 2007 do datuma tega prenosa natečejo od posameznih zneskov, ki jih dolgujejo ECB in takšne sodelujoče NCB. Prenosniki in prejemniki teh obresti so isti kakor prenosniki in prejemniki zneskov, od katerih se obresti natečejo.
   Člen 4
   Splošne določbe
   1.   Natečene obresti iz odstavka 5 člena 2 in odstavka 5 člena 3 se izračunajo dnevno z uporabo metode dejanskega števila dni/360 dni, po stopnji, enaki mejni obrestni meri, ki jo uporabi ESCB v svoji zadnji operaciji glavnega refinanciranja.
   2.   Vsak prenos v skladu z odstavki 1, 2 in 5 člena 2 ter odstavkoma 4 in 5 člena 3 se izvede ločeno preko sistema TARGET.
   3.   ECB in sodelujoče NCB, ki so zavezane izvesti prenose iz odstavka 2, dajo ob pravem času potrebna navodila za pravilno in pravočasno izvedbo teh prenosov.
   Člen 5
   Končne določbe
   1.   Ta sklep začne veljati 1. januarja 2007.
   2.   Sklepa ECB/2003/21 in ECB/2004/8 se s tem razveljavita z veljavnostjo od 1. januarja 2007.
   3.   Sklicevanja na sklepa ECB/2003/21 in ECB/2004/8 se razlagajo kot sklicevanja na ta sklep.

      V Frankfurtu na Majni, 15. decembra 2006.

            Predsednik ECB

         Jean-Claude TRICHET

      (1)  Glej stran 1 tega Uradnega lista.

      (2)  UL L 9, 15.1.2004, str. 36.

      (3)  UL L 205, 9.6.2004, str. 13.

      (4)  UL L 195, 15.7.2006, str. 25.

      (5)  UL L 236, 23.9.2003, str. 33.

      (6)  UL L 311, 26.11.2005, str. 41.

      (7)  Glej stran 17 tega Uradnega lista.

      PRILOGA
      TERJATVE, KI SO ENAKOVREDNE DEVIZNIM REZERVAM, PRENESENIM NA ECB

                  Sodelujoča NCB

                  Terjatev, ki je enakovredna deviznim rezervam, prenesenim na ECB, na 31. december 2006
                  (EUR)

                  Terjatev, ki je enakovredna deviznim rezervam, prenesenim na ECB, z učinkom od 1. januarja 2007
                  (EUR)

                  Znesek prenosa
                  (EUR)

                  Nationale Bank van België/Banque nationale de Belgique

                  1 419 101 951,42

                  1 423 341 995,63

                  +4 240 044,21

                  Deutsche Bundesbank

                  11 761 707 507,63

                  11 821 492 401,85

                  +59 784 894,22

                  Bank of Greece

                  1 055 840 342,96

                  1 046 595 328,50

                  -9 245 014,46

                  Banco de España

                  4 326 975 513,23

                  4 349 177 350,90

                  +22 201 837,67

                  Banque de France

                  8 275 330 930,88

                  8 288 138 644,21

                  +12 807 713,33

                  Central Bank and Financial Services Authority of Ireland

                  513 006 857,90

                  511 833 965,97

                  -1 172 891,93

                  Banca d'Italia

                  7 262 783 714,66

                  7 217 924 640,86

                  -44 859 073,80

                  Banque centrale du Luxembourg

                  87 254 013,80

                  90 730 275,34

                  +3 476 261,54

                  De Nederlandsche Bank

                  2 223 363 597,71

                  2 243 025 225,99

                  +19 661 628,28

                  Oesterreichische Nationalbank

                  1 157 451 203,42

                  1 161 289 917,84

                  +3 838 714,42

                  Banco de Portugal

                  982 331 062,21

                  987 203 002,23

                  +4 871 940,02

                  Banka Slovenije

                  0

                  183 995 237,74 (1)

                  + 183 995 237,74

                  Suomen Pankki

                  717 118 925,89

                  717 086 011,07

                  -32 914,82

                  Skupaj (2):

                  39 782 265 621,70

                  40 041 833 998,13

                  + 259 568 376,43

         (1)  Za prenos z učinkom od datumov, določenih v Sklepu ECB/2006/30.

         (2)  Zaradi zaokroževanja se skupne vsote lahko ne ujemajo natančno s seštevki vseh prikazanih številk.


title: Sklepa Sveta (EU) 2017/1243 z dne 29. maja 2017 o stališču, ki se zavzame v imenu Evropske unije v okviru Mednarodne pomorske organizacije (IMO) na 98. zasedanju Odbora za pomorsko varnost in na 71. zasedanju Odbora za varstvo morskega okolja glede sprejetja sprememb pravila II-1/23 konvencije SOLAS, pravila II-2/9.4.1.3 konvencije SOLAS, mednarodnih kodeksov o visokohitrostnih plovilih iz let 1994 in 2000, Mednarodnega kodeksa o reševalni opremi in Dodatka V Priloge VI h konvenciji MARPOL

text:
               11.7.2017

               SL

               Uradni list Evropske unije

               L 178/9

         SKLEPA SVETA (EU) 2017/1243
   z dne 29. maja 2017
   o stališču, ki se zavzame v imenu Evropske unije v okviru Mednarodne pomorske organizacije (IMO) na 98. zasedanju Odbora za pomorsko varnost in na 71. zasedanju Odbora za varstvo morskega okolja glede sprejetja sprememb pravila II-1/23 konvencije SOLAS, pravila II-2/9.4.1.3 konvencije SOLAS, mednarodnih kodeksov o visokohitrostnih plovilih iz let 1994 in 2000, Mednarodnega kodeksa o reševalni opremi in Dodatka V Priloge VI h konvenciji MARPOL
   SVET EVROPSKE UNIJE JE –
   ob upoštevanju Pogodbe o delovanju Evropske unije in zlasti člena 100(2) v povezavi s členom 218(9) Pogodbe,
   ob upoštevanju predloga Evropske komisije,
   ob upoštevanju naslednjega:

               (1)

               Ukrepanje Unije v sektorju pomorskega prometa bi moralo biti namenjeno izboljšanju pomorske varnosti in varstvu morskega okolja.

               (2)

               Odbor za pomorsko varnost (v nadaljnjem besedilu: MSC) Mednarodne pomorske organizacije (IMO) je na 97. zasedanju odobril spremembe pravila II-1/23 in pravila II-2/9.4.1.3 Mednarodne konvencije o varstvu človeškega življenja na morju (v nadaljnjem besedilu: konvencija SOLAS), mednarodnih kodeksov o visokohitrostnih plovilih iz let 1994 in 2000 (v nadaljnjem besedilu: kodeksa HSC), Mednarodnega kodeksa o reševalni opremi (v nadaljnjem besedilu: kodeks LSA) ter Priloge k Resoluciji MSC.81(70). Te spremembe bodo predvidoma sprejete na 98. zasedanju odbora MSC, ki bo junija 2017.

               (3)

               Odbor IMO za varstvo morskega okolja (v nadaljnjem besedilu: MEPC) se je na 70. zasedanju strinjal s spremembami Dodatka V Priloge VI k Mednarodni konvenciji o preprečevanju onesnaževanja morja z ladij (v nadaljnjem besedilu: Priloga VI h konvenciji MARPOL glede informacij, navedenih na dobavnici za gorivo (v nadaljnjem besedilu: BDN). Te spremembe bodo predvidoma sprejete na 71. zasedanju odbora MEPC, ki bo julija 2017.

               (4)

               Odbor MSC IMO je na 95. in 96. zasedanju odobril več osnutkov sprememb pravila II-1 konvencije SOLAS glede predpisov o pregrajevanju in stabilnosti v poškodovanem stanju. Stališče, ki se zavzame v imenu Evropske unije glede teh sprememb je bilo določeno v Sklepu Sveta (EU) 2016/2077 (1).

               (5)

               Odbor MSC IMO se je na 97. zasedanju dogovoril, da bo sprejetje večine osnutkov sprememb pravila II-1 konvencije SOLAS glede predpisov o pregrajevanju in stabilnosti v poškodovanem stanju odložil do svojega 98. zasedanja, glede sprememb pravila II1/6 o formuli za zahtevani indeks pregrajevanja R pa se je strinjal, da nadaljnje spremembe pravila II-1/6 ne bi smele zmanjšati sedanje ravni varnosti.

               (6)

               Stališče, ki se zavzame v imenu Unije, kot je določeno v členu 2(1)(a) in členu 2(2) Sklepa (EU) 2016/2077, se torej še naprej uporablja.

               (7)

               Odbor MSC IMO se je na 97. zasedanju strinjal z uskladitvijo besedila pravil II-1/22, II-1/23 in II-1/24 glede obstoja različnih izrazov za podobne zahteve ter posodobitvijo obstoječih navzkrižnih sklicev, ne da bi se pri tem spremenila vsebina predhodno odobrenih sprememb. Pravilo II-1/23 se nanaša na posebne zahteve za ro-ro potniške ladje in ni zajeto v stališču, ki se zavzame v imenu Unije, kot je določeno v Sklepu (EU) 2016/2077. Direktiva 2009/45/ES Evropskega parlamenta in Sveta (2) se uporablja za potniške ladje in visokohitrostna potniška plovila, ki opravljajo notranja potovanja. V členu 6(2)(a)(i) navedene direktive je določeno, da so nove potniške ladje razreda A v celoti skladne z zahtevami konvencije SOLAS iz leta 1974, kakor je bila spremenjena.

               (8)

               Spremembe pravila II-2/9.4.1.3 konvencije SOLAS pojasnjujejo zahteve glede protipožarne celovitosti oken na potniških ladjah, ki prevažajo največ 36 potnikov, in ladjah za posebne namene z več kot 60, vendar ne več kot 240 osebami na krovu. Ladje, ki prevažajo največ 36 potnikov, bi morale imeti enako raven varnosti kot ladje, ki prevažajo več kot 36 potnikov. Direktiva 2009/45/ES se uporablja za potniške ladje in visokohitrostna potniška plovila, ki opravljajo notranja potovanja. V členu 6(2)(a)(i) navedene direktive je določeno, da so nove potniške ladje razreda A v celoti skladne z zahtevami konvencije SOLAS iz leta 1974, kakor je bila spremenjena. Poleg tega del B.10.4 poglavja II-2 Priloge I k navedeni direktivi določa, da se pri potniških ladjah, ki prevažajo največ 36 potnikov, posebna pozornost nameni protipožarni celovitosti oken, ki so obrnjena proti odprtim ali zaprtim območjem za vkrcanje v rešilne čolne in rešilne splave, ter protipožarni celovitosti oken pod takimi območji na mestu, zaradi katerega bi njihova odpoved med požarom ovirala vkrcanje v rešilne čolne in rešilne splave ali njihovo spuščanje v vodo.

               (9)

               Spremembe kodeksov HSC pojasnjujejo uporabo odstavkov 8.10.1.4 do 8.10.1.6 kodeksov HSC o izvzetju prevoza reševalnih čolnov za visokohitrostna plovila, ki so krajša od 20 m oziroma krajša od 30 m. Visokohitrostno plovilo, krajše od 30 m za namene kodeksa HSC iz leta 2000 oziroma 20 m za namene kodeksa HSC iz leta 1994, je lahko izvzeto iz obveznosti prevoza reševalnega čolna, če so izpolnjene zahteve iz odstavka 8.10.1.6 kodeksov HSC, ki vključuje novo točko, in sicer da mora biti mogoče rešiti nemočno osebo iz vode v vodoravnem ali skoraj vodoravnem položaju. Direktiva 2009/45/ES se uporablja za potniške ladje in visokohitrostna potniška plovila, ki opravljajo notranja potovanja. V členu 6(2)(a)(i) navedene direktive je določeno, da so nove potniške ladje razreda A v celoti skladne z zahtevami konvencije SOLAS iz leta 1974, kakor je bila spremenjena.

               (10)

               Kodeks LSA določa mednarodne zahteve za reševalno opremo, zajete v poglavju III konvencije SOLAS iz leta 1974, kakor je bila spremenjena. Spremembe odstavkov 6.1.1.5 in 6.1.1.6 kodeksa LSA ter odstavka 8.1.1 dela 1 Priloge k resoluciji MSC.81(70) zagotavljajo skladnost statičnih preskusov in preskusnih obremenitev, ki jih morajo vzdržati naprave za spuščanje v vodo, vključno s konstrukcijskimi elementi in vitli. Te spremembe bi bilo treba obravnavati kot manjše popravke. Naprave za spuščanje v vodo in vitli so navedeni v Izvedbeni uredbi Komisije (EU) 2017/306 (3), ki se nanaša na kodeks LSA in Resolucijo MSC.81(70), in sicer glede naprav za spuščanje v vodo v zvezi s točkami MED/1.21, 1.23, 1.24 in 1.25 ter glede vitlov v zvezi s točkami MED/1.41a, 1.41b, 1.41c, 1.41d in 1.41e. Zato ta oprema spada na področje uporabe Direktive 2014/90/EU Evropskega parlamenta in Sveta (4).

               (11)

               Spremembe Dodatka V Priloge VI h konvenciji MARPOL pojasnjujejo, da ladje, ki izpolnjujejo zahteve Priloge VI h konvenciji MARPOL glede vsebnosti žvepla v gorivu na območjih nadzora nad emisijami (žvepla) (v nadaljnjem besedilu: SECA) na enakovreden način (s sistemi čiščenja izpušnih plinov (v nadaljnjem besedilu: EGCS)), lahko dovoljujejo dobavitelju, da po obvestilu kupca na BDN navede, da je gorivo namenjeno za uporabo na ladji, ki izpolnjuje zahteve glede vsebnosti žvepla v gorivu na enakovreden način. Glede na vse večje število ladij, opremljenih z EGCS, so spremembe Dodatka V k Prilogi VI h konvenciji MARPOL nujne za prilagoditev standardnega besedila BDN dejstvu, da lahko ladje še naprej uporabljajo goriva z večjo vsebnostjo žvepla tudi po začetku veljavnosti zahtev po 0,10-odstotni vsebnosti žvepla na območjih SECA s 1. januarjem 2015. Zahteve iz Priloge VI h konvenciji MARPOL glede omejitve emisij SOx se v pravu Unije izvajajo z Direktivo (EU) 2016/802 Evropskega parlamenta in Sveta (5). Člen 6(9)(b) in (c) ter člen 13(2)(a) navedene direktive se nanašajo na BDN kot glavni mehanizem za zagotavljanje skladnosti z navedeno direktivo. Za enakovreden način zagotavljanja skladnosti veljajo alternativne metode za zmanjšanje emisij, kot so opredeljene v členu 2(o) navedene direktive, in se lahko uporabijo pod pogojem, da ladje, ki uporabljajo metode za zmanjšanje emisij, stalno dosegajo zmanjšanje emisij žveplovega dioksida, ki je vsaj enakovredno zmanjšanju, ki bi se doseglo z uporabo ladijskih goriv, ki izpolnjujejo zahteve navedene direktive.

               (12)

               Unija ni članica IMO niti pogodbenica zadevnih konvencij in kodeksov. Svet bi moral zato pooblastiti države članice, da izrazijo stališče Unije in da privolijo, da jih te spremembe zavezujejo, kolikor te spremembe spadajo v izključno pristojnost Unije –

         SPREJEL NASLEDNJI SKLEP:
   Člen 1
   Stališče, ki se v imenu Unije zavzame na 98. zasedanju Odbora IMO za pomorsko varnost, je, da se strinja s sprejetjem naslednjih sprememb:

               (a)

               sprememb pravila II-1/23 konvencije SOLAS v skladu s Prilogo 1 k dokumentu IMO MSC 97/WP.5 ob upoštevanju sprememb, predlaganih v dokumentih IMO MSC 97/3/5 in MSC 97/3/4;

               (b)

               sprememb pravila II-2/9.4.1.3 konvencije SOLAS v skladu s Prilogo 13 k dokumentu IMO MSC 97/22/Add.1;

               (c)

               sprememb kodeksov HSC v skladu s prilogama 15 in 16 k dokumentu IMO MSC 97/22/Add.1;

               (d)

               sprememb kodeksa LSA in Priloge k resoluciji MSC.81(70) v skladu s Prilogo 17 k dokumentu IMO MSC 97/22/Add.1 in Prilogo 1 k dokumentu IMO MSC 98/3/1.

         Člen 2
   Stališče, ki se zavzame v imenu Unije na 71. zasedanju Odbora IMO za varstvo morskega okolja, je, da se strinja s sprejetjem sprememb Dodatka V Priloge VI h konvenciji MARPOL v skladu s Prilogo 7 k dokumentu IMO MEPC 70/18/Add.1.
   Člen 3
   1.   Stališča, ki se zavzamejo v imenu Unije in so navedena v členih 1 in 2, izrazijo države članice, ki so članice IMO, pri čemer delujejo skupaj v interesu Unije.
   2.   Dogovor o manjših spremembah stališč iz členov 1 in 2 je mogoč brez dodatnega sklepa Sveta.
   Člen 4
   Države članice so pooblaščene, da soglašajo s tem, da jih v interesu Unije zavezujejo spremembe iz členov 1 in 2, kolikor te spremembe spadajo v izključno pristojnost Unije.
   Člen 5
   Ta sklep je naslovljen na države članice.

      V Bruslju, 29. maja 2017

            Za Svet

            Predsednik

         C. CARDONA

      (1)  Sklep Sveta (EU) 2016/2077 z dne 17. oktobra 2016 o stališču, ki se zavzame v imenu Evropske unije v okviru Mednarodne pomorske organizacije (IMO) na 70. zasedanju Odbora za varstvo morskega okolja in 97. zasedanju Odbora za pomorsko varnost v zvezi s sprejetjem sprememb Priloge VI h konvenciji MARPOL, pravila II-1 konvencije SOLAS, pravil III/1.4, III/30 in III/37 konvencije SOLAS, pravil II-2/1 in II-2/10 konvencije SOLAS ter pravila II-1/3-12 konvencije SOLAS, konvencije STCW in kodeksa STCW, Kodeksa za sisteme požarne varnosti ter Kodeksa o okrepljenem programu inšpekcij iz leta 2011 (UL L 320, 26.11.2016, str. 36).

      (2)  Direktiva 2009/45/ES Evropskega parlamenta in Sveta z dne 6. maja 2009 o varnostnih predpisih in standardih za potniške ladje (UL L 163, 25.6.2009, str. 1).

      (3)  Izvedbena uredba Komisije (EU) 2017/306 z dne 6. februarja 2017 o določitvi zahtev glede zasnove, konstrukcije in delovanja ter standardov preskušanja za pomorsko opremo (UL L 48, 24.2.2017, str. 1).

      (4)  Direktiva 2014/90/EU Evropskega parlamenta in Sveta z dne 23. julija 2014 o pomorski opremi in razveljavitvi Direktive Sveta 96/98/ES (UL L 257, 28.8.2014, str. 146).

      (5)  Direktiva (EU) 2016/802 Evropskega parlamenta in Sveta z dne 11. maja 2016 glede zmanjšanja vsebnosti žvepla v nekaterih vrstah tekočega goriva (UL L 132, 21.5.2016, str. 58).


title: Sklep Sveta (EU) 2016/551 z dne 23. marca 2016 o stališču, ki se v imenu Evropske unije zavzame v okviru Skupnega odbora za ponovni sprejem glede sklepa Skupnega odbora za ponovni sprejem o izvedbenih postopkih za uporabo členov 4 in 6 Sporazuma med Evropsko unijo in Republiko Turčijo o ponovnem sprejemu oseb, ki prebivajo brez dovoljenja, od 1. junija 2016

text:
               9.4.2016

               SL

               Uradni list Evropske unije

               L 95/9

         SKLEP SVETA (EU) 2016/551
   z dne 23. marca 2016
   o stališču, ki se v imenu Evropske unije zavzame v okviru Skupnega odbora za ponovni sprejem glede sklepa Skupnega odbora za ponovni sprejem o izvedbenih postopkih za uporabo členov 4 in 6 Sporazuma med Evropsko unijo in Republiko Turčijo o ponovnem sprejemu oseb, ki prebivajo brez dovoljenja, od 1. junija 2016
   SVET EVROPSKE UNIJE JE –
   ob upoštevanju Pogodbe o delovanju Evropske unije in zlasti člena 79(3) v povezavi s členom 218(9) Pogodbe,
   ob upoštevanju predloga Evropske komisije,
   ob upoštevanju naslednjega:

               (1)

               Sporazum med Evropsko unijo in Republiko Turčijo o ponovnem sprejemu oseb, ki prebivajo brez dovoljenja (v nadaljnjem besedilu: Sporazum), je bil sklenjen s Sklepom Sveta 2014/252/EU (1), veljati pa je začel 1. oktobra 2014. V skladu s členom 24(3) Sporazuma se določbe členov 4 in 6 Sporazuma, ki se nanašajo na ponovni sprejem državljanov tretjih držav in oseb brez državljanstva, začnejo uporabljati 1. oktobra 2017.

               (2)

               Unija in Turčija sta na vrhu 29. novembra 2015 dosegli politični dogovor, da se sporazum o ponovnem sprejemu v celoti uporablja od 1. junija 2016.

               (3)

               V skladu s členom 19(1)(b) Sporazuma Skupni odbor za ponovni sprejem odloča o izvedbenih postopkih, potrebnih za enotno uporabo Sporazuma. Zato bi bilo treba s sklepom Skupnega odbora za ponovni sprejem določiti potrebne izvedbene postopke, da bi se lahko obveznosti iz členov 4 in 6 Sporazuma uporabljale že od 1. junija 2016.

               (4)

               Sporazum je za Združeno krajestvo zavezujoč, zato sodeluje pri sprejetju tega sklepa.

               (5)

               Sporazum za Irsko ni zavezujoč in se v njej ne uporablja, zato ne sodeluje pri sprejetju tega sklepa.

               (6)

               Sporazum za Dansko ni zavezujoč in se v njej ne uporablja, zato ne sodeluje pri sprejetju tega sklepa.

               (7)

               Ob upoštevanju zgoraj navedenega je treba določiti stališče, ki se v imenu Evropske unije zavzame v okviru Skupnega odbora za ponovni sprejem glede sklepa Skupnega odbora za ponovni sprejem o izvedbenih postopkih za uporabo členov 4 in 6 Sporazuma od 1. junija 2016 –

         SPREJEL NASLEDNJI SKLEP:
   Člen 1
   Stališče, ki se v imenu Unije zavzame v Skupnem odboru EU-Turčija za ponovni sprejem glede sklepa Skupnega odbora za ponovni sprejem o izvedbenih postopkih za uporabo členov 4 in 6 Sporazuma med Evropsko unijo in Republiko Turčijo o ponovnem sprejemu oseb, ki prebivajo brez dovoljenja od 1. junija 2016, temelji na osnutku sklepa Skupnega odbora za ponovni sprejem, ki je priložen temu sklepu.
   Manjše spremembe k temu osnutku sklepa se lahko sprejmejo brez nadaljnjih sklepov Sveta.
   Člen 2
   Ta sklep začne veljati na dan sprejetja.

      V Bruslju, 23. marca 2016

            Za Svet

            Predsednik

         A.G. KOENDERS

      (1)  Sklep Sveta 2014/252/EU z dne 14. aprila 2014 o sklenitvi Sporazuma med Evropsko unijo in Republiko Turčijo o ponovnem sprejemu oseb, ki prebivajo brez dovoljenja (UL L 134, 7.5.2014, str. 1).

      OSNUTEK
      SKLEP št. 2/2016 SKUPNEGA ODBORA ZA PONOVNI SPREJEM, USTANOVLJENEGA S SPORAZUMOM MED EVROPSKO UNIJO IN REPUBLIKO TURČIJO O PONOVNEM SPREJEMU OSEB, KI PREBIVAJO BREZ DOVOLJENJA
      z dne
      o izvedbenih postopkih za uporabo členov 4 in 6 Sporazuma od 1. junija 2016
      ODBOR JE –
      ob upoštevanju Sporazuma med Evropsko unijo in Republiko Turčijo o ponovnem sprejemu oseb, ki prebivajo brez dovoljenja, in zlasti člena 19(1)(b) Sporazuma,
      ob upoštevanju naslednjega:

                  (1)

                  Sporazum med Evropsko unijo in Republiko Turčijo o ponovnem sprejemu oseb, ki prebivajo brez dovoljenja (v nadaljnjem besedilu: Sporazum), je začel veljati 1. oktobra 2014.

                  (2)

                  V skladu s členom 24(3) Sporazuma se obveznosti glede ponovnega sprejema državljanov tretjih držav in oseb brez državljanstva, kakor so določene v členih 4 in 6 Sporazuma, začnejo uporabljati šele tri leta po začetku veljavnosti Sporazuma.

                  (3)

                  Glede na politični dogovor, ki sta ga pogodbenici dosegli na srečanju na vrhu EU-Turčija 29. novembra 2015, da se sporazum začne v celoti uporabljati od junija 2016 –

            SKLENIL SPREJETI NASLEDNJI IZVEDBENI POSTOPEK:
      Člen 1
      Obveznosti iz členov 4 in 6 Sporazuma, ki se nanašajo na ponovni sprejem državljanov tretjih držav in oseb brez državljanstva, se uporabljajo od 1. junija 2016.
      Člen 2
      Ta sklep je zavezujoč po zaključku potrebnih notranjih postopkov v skladu s pravom pogodbenic.

         V …

            …
            (za Evropsko unijo)

            …
            (za Republiko Turčijo)